ธปท.ลดแทรกบาททุนสำรองเพิ่ม 200 ล้านเหรียญ
ธนาคารแห่งประเทศไทย (ธปท.) รายงานฐานะเงินสำรองระหว่างประเทศ ณ วันที่ 28 ก.ย. 2555 ว่า อยู่ที่ 1.836 แสนล้านเหรียญสหรัฐ หรือประมาณ 5.66 ล้านล้านบาท เพิ่มขึ้น 200 ล้านเหรียญสหรัฐ หรือประมาณ 6,110 ล้านบาท จากสัปดาห์ก่อนอยู่ที่ 1.834 แสนล้านเหรียญสหรัฐ
6 ต.ค. 2555

ธนาคารแห่งประเทศไทย (ธปท.) รายงานฐานะเงินสำรองระหว่างประเทศ ณ วันที่ 28 ก.ย. 2555 ว่า อยู่ที่ 1.836 แสนล้านเหรียญสหรัฐ หรือประมาณ 5.66 ล้านล้านบาท เพิ่มขึ้น 200 ล้านเหรียญสหรัฐ หรือประมาณ 6,110 ล้านบาท จากสัปดาห์ก่อนอยู่ที่ 1.834 แสนล้านเหรียญสหรัฐ 
ขณะที่ฐานะซื้อเงินตราต่างประเทศล่วงหน้าสุทธิอยู่ที่ 2.48 หมื่นล้านเหรียญสหรัฐ ลดลงจาก 2.53 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิ ซึ่งรวมทุนสำรองระหว่างประเทศและฐานะซื้อเงินตราต่างประเทศล่วงหน้าสุทธิอยู่ที่ 2.084 แสนล้านเหรียญสหรัฐ ซึ่งสาเหตุที่เงินทุนสำรองเพิ่มขึ้น เพราะค่าเงินบาทค่อนข้างมีเสถียรภาพ ทำให้ ธปท.ลดการเข้าแทรกแซงเงินบาท 
สำหรับปริมาณเงินสดหมุนเวียนในมือภาคเอกชนและเงินฝากของสถาบันการเงินอยู่ที่ 1.356 ล้านล้านบาท เพิ่มขึ้นจากสัปดาห์ก่อนที่ 1.276 ล้านล้านบาท ซึ่งเพิ่มขึ้นปกติตามปริมาณความต้องการใช้จ่ายในระบบเศรษฐกิจ
ไทยพาณิชย์จัดงาน OTOP ทั่วไทย 
ธนาคารไทยพาณิชย์ ร่วมกับ กรมการพัฒนาชุมชน เครือข่ายโอท็อปประเทศไทย จัดงานแสดงสินค้า “OTOP ทั่วไทย ผสานใจไทยพาณิชย์” เป็นครั้งแรก คัดสรรของดีภูมิปัญญาไทยจาก 4 ภูมิภาคทั่วประเทศ กว่า 122 บูธ มาจำหน่ายตั้งแต่วันที่ 911 ต.ค.นี้ ณ หอประชุมมหิศร ธนาคารไทยพาณิชย์ รัชโยธิน